༄༅། །རྗེ་བཙུན་འཕགས་མ་སྒྲོལ་མ་ལ་བརྟེན་ནས་གཏེར་སྒྲུབ་
བྱ་ཚུལ་དངོས་གྲུབ་གྲུ་ཆར་གཡོ་བའི་སྤྲིན་
ཕུང་ཞེས་བྱ་བ་བཞུགས་སོ།།
ན་མོ་གུ་རུ་ཨཱརྱ་ཏཱ་རེ་ཡེ། ཡིད་བཞིན་འདོད་པའི་དངོས་པོ་ཀུན་འཇོ་བ། །
འཛད་མེད་ནམ་མཁའ་མཛོད་ལ་དབང་འབྱོར་ནས། །མཁའ་མཉམ་སྐྱེ་རྒུའི་རེ་བ་
ཀུན་སྐོང་བ། །རྗེ་བཙུན་འཕགས་མས་དངོས་གྲུབ་ཆར་ཆེན་ཕོབ། ། །ཚད་ལྡན་
བསྙེན་སྒྲུབ་འཕྲུལ་གྱི་ལྡེ་མིག་གིས། །འཕགས་མའི་འཕྲིན་ལས་སྒོ་མོ་འབུམ་ཕྱེ་སྟེ། །
མཆོག་ཐུན་དངོས་གྲུབ་བྱེ་བའི་དགའ་སྟོན་ལ།
འདིར་བཤད་བྱ། ། །དེ་ལ་འདིར་དུས་གསུམ་གྱི་རྒྱལ་བ་མ་ལུས་པའི་འཕྲིན་ལས་གཅིག་ཏུ་སྡུས་པའི་རང་
།ཅི་དགར་སྤྱོད་པའི་ཐབས་ཚུལ་
གཟུགས་རྗེ་བཙུན་འཕགས་མ་སྒྲོལ་མ་ལ་བརྟེན་པའི་གཏེར་བསྒྲུབ་བྱ་བར་འདོད་པས། སྒྲུབ་པ་པོས་བཀྲ་ཤིས་
པའི་ས་ལ་རིན་པོ་ཆེ་སྣ་ཚོགས་བསྲེས་པའི་འཇིམ་པས་གཏེར་བུམ་ལེགས་པར་བཅོས་ཏེ་སོ་བཏང་བའམ།
མ་
གྲུབ་ན་ཤུག་པ་སོགས་ཤིང་བཟང་པོའི་སྒྲོམ་བུ་བྱས་ཀྱང་རུང་། དེའི་ནང་དུ་གསེར་དངུལ། དར་ཟབ། འབྲུ་
རིགས། སྨན་སྣ་ཚོགས་སོགས་གཙང་ཞིང་ཡིད་དུ་འོང་པའི་རྫས་རྣམས་ཀྱིས་ཁེངས་པར་བཀང་བའི་སྟོད་ཀྱི་ཆ་
ལ་རྗེ་བཙུན་མའི་སྐུ་བྲིས་འབུར་གང་རུང་རབ་གནས་ཅན་བཞུགས་སུ་གསོལ་བའི་ཐུགས་ཀའི་ཐད་དུ་ཏཱ་རེའི་་་་
མཐར། རྗེ་བཙུན་འཕགས་མ་སྒྲོལ་མའི་ལྷ་ཚོགས་འཁོར་དང་བཅས་པ་རྣམས་ཀྱིས་
ཁམས་གསུམ་དང་སྲིད་པ་གསུམ་གྱི་སྣོད་དང་བཅུད་ཀྱིས་བསྡུས་པའི་དཔལ་འབྱོར་
ལོངས་སྤྱོད་མངའ་ཐང་ཕྱྭ་གཡང་ལེགས་ཚོགས་ཐམས་ཅད་གནས་འདི་ཉིད་དུ་འདུ་
བར་མཛད་དུ་གསོལ། ཞེས་བྲིས་པ་འཇོག གཏེར་བུམ་གྱི་མདུན་དུ་རིན་པོ་ཆེ་ཆ་དགུ་པ་སོགས་བྲིས་
ནས་ཁ་དར་གྱིས་བཀབ་པ་ཚོན་སྐུད་སྣ་ཚོགས་པས་དཀྲིས་ཏེ་མདུད་མཚམས་སུ་རྒྱ་བཏབ་པ་མཎྜལ་གྱི་སྟེང་དུ་་་
བཞག མདུན་དུ་བདག་མདུན་གྱི་མཆོད་པ་དང་གཏོར་མ་གཅིག་སོགས་མཆོད་པའི་ཡོ་བྱད་ཅི་འབྱོར་རྒྱས་པར་
བཤམས། སྒྲུབ་པ་པོ་སྟན་བདེ་བ་ལ་སྤྱོད་ལམ་ཚུལ་དང་མཐུན་པས་ལེགས་པར་འཁོད་ཏེ། སྐྱབས་སེམས་བླ་
མའི་རྣལ་འབྱོར་སོགས་སྤྱི་ལྟར་ཉམས་སུ་བླངས།
དེ་ནས་བདག་བསྐྱེད་ནི། རང་རྗེ་བཙུན་མར་གསལ་བའི་ཐུགས་ཀའི་ས་བོན་ལས་
340

འོད་ཟེར་འཕྲོས།
འཕགས་མ་སྒྲོལ་མའི་ལྷ་ཚོགས་ལ་སངས་རྒྱས་དང་བྱང་ཆུབ་
སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་བཛྲ་ས་མ་ཛཿས་སྤྱན་དྲངས།
ན་མོ་གུ་རུ་བྷྱ ན་མོ་ཨཱརྱ་ཏཱ་རེ་ས་པཱ་རི་ཝ་ར་མཎྜལ་ལ་བྷྱས་ཕྱག་བྱ། ཨོཾ་གུ་རུ་ཨརྱ་
ཏཱ་རེ་ས་པཱ་རི་ཝ་ར་ཨཧཱུྃ་སོགས་ཀྱིས་མཆོད།
གུར་ནས་འབྱུང་བའི་རྒྱུན་བཤགས་དང་ཚད་མེད་བཞི་
བསྒོམ། སྭ་བྷ་ཝས་སྦྱངས། སྟོང་བའི་ངང་ལས་བཾ་ལས་པདྨ་དང་ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་རང་གི་སེམས་ཉིད་ཡི་གེ་ཏཱཾ་ལྗང་གུ དེ་ལས་འོད་ཟེར་འཕྲོས་པས།
འཕགས་པ་མཆོད།
སེམས་ཅན་གྱི་དོན་བྱས་ཚུར་འདུས་ཡོངས་སུ་གྱུར་པ་ལས།
རང་ཉིད་རྗེ་བཙུན་མ་འཕགས་པ་སྒྲོལ་མ་སྐུ་མདོག་མར་གད་ཀྱི་མདངས་ཅན་ཤིན་་
ཏུ་ལྗང་བ། ཞལ་གཅིག་ཕྱག་གཉིས་པ། ཞི་ཞིང་འཛུམ་པ། གནག་བསྣུམ་རལ་བ་
ཕྱེད་བཅངས་སུ་བྱས་པ་ལ་ཨུཏྤལ་ལ་དང་རིན་པོ་ཆེ་དུ་མས་བརྒྱན་པ། སྤྱན་དཀྱུས་
རིང་ཞིང་ཟླུམ་པ། ཕྱག་གཡས་མཆོག་སྦྱིན་དང༌། གཡོན་དཀོན་མཆོག་གསུམ་
མཚོན་གྱི་ཕྱག་རྒྱ་ཅན། གཉིས་ཀས་ཨུཏྤ་ལ་སྔོན་པོ་རེ་རེ་འཛིན་པ། ནུ་མ་འབུར་
ཞིང་རྒྱས་པ། རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ། དར་སྣ་ཚོགས་ཀྱི་ན་
བཟའ་ཅན། ཞབས་གཡས་བརྐྱངས་ཤིང་གཡོན་བསྐུམ་པ་ཟླ་བའི་རྒྱབ་ཡོལ་ཅན།
མཚན་དང་དཔེ་བྱད་ཐམས་ཅད་གསལ་ལ་ཡོངས་སུ་རྫོགས་པར་གྱུར། དེའི་སྤྱི་བོར་
ཨོཾ། མགྲིན་པར་ཨཱཿ ཐུགས་ཀར་ཧཱུཾ། དེ་ལས་འོད་ཟེར་འཕྲོས་པས་གཡུ་ལོ་བཀོད་
པའི་ཞིང་ཁམས་ནས་རྗེ་བཙུན་འཕགས་མ་སྒྲོལ་མ་འཁོར་དང་བཅས་པ་བཛྲ་ས་མ་་
ཛཿས་སྤྱན་དྲངས། ། ཛམྦཱུ་ཧཱུྃ་བཾ་ཧོཿ གཉིས་སུ་མེད་པར་གྱུར། སླར་ཡང་འོད་ཟེར་འཕྲོས་
དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མ་ཛཿས་སྤྱན་དྲངས། ཨོཾ་པཉྩ་ཀུ་
ལ་ས་པ་རི་ཝཱ་ར་ཨཉྙཾ་ནས་ཤཔྟའི་བར་གྱིས་མཆོད། དེ་བཞིན་གཤེགས་པ་ཐམས་ཅད་
ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས་དེ་
རྣམས་གྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས། ཨོཾ་སརྦ་ཏ་ཐཱ་ག་ཏ་
ཨ་བྷི་ཥེ་ཀ་ཏ་ས་མ་ཡ་ཤྲཱི་ཡེ་ཨཱཿཧཱུཾ། ཞེས་བདུད་རྩིས་ཆུས་དབང་བསྐུར་སྐུ་གང་དྲི་
341

མ་དག་ཆུའི་ལྷག་མ་སྤྱི་གཙུག་ཏུ་འཁྱིལ་བ་ལས་འོད་དཔག་མེད་ཀྱིས་དབུ་རྒྱན་པར་
གྱུར། མཆོད་པ་བྱ་རྒྱུད་ལྟར་བྱིན་གྱིས་བརླབས། ཨོཾ་ཨཱརྱ་ཏཱ་རེ་ས་པ་རི་ཝཱ་ར་ཨ་ཉྙཾ་སོགས་ཀྱིས་
མཆོད། བདག་གིས་ཚེ་རབས་སྔོན་ནས་བསྒྲུབས་པའི་ལྷ། །ཞེས་སོགས་ཀྱིས་བསྟོད།
རང་གི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་ཏཱཾ་ཡིག་གི་མཐར་བཟླས་་་་་་
བྱའི་སྔགས་གྱིས་བསྐོར་བ་ལས་འོད་ཟེར་འཕྲོས་པས་རིགས་དྲུག་གི་སེམས་ཅན
ཐམས་ཅད་ཀྱི་སྡིག་སྒྲིབ་སྦྱངས། རྒྱལ་བ་སྲས་དང་བཅས་པའི་བྱིན་རླབས་ནུས་མཐུ་
ཐམས་ཅད་བསྡུས་ཏེ་རང་ལ་ཐིམ་པར་གྱུར་བར་བསམ་ལ། ཨོཾ་ཏཱ་རེ་ཏུཏྟ་རེ་ཏུ་རེ་སྭཱ་ཧཱ།
ཞེས་ཅི་ནུས་བཟླ། ཡིག་བརྒྱས་ལྷག་ཆད་བསྐང་ལ་འདོད་དོན་ལ་གསོལ་བ་གདབ། དེ་ནས་མདུན་གྱི་གའུ་
བསངས་སྦྱངས། སྟོང་བའི་ངང་ལས་ཧཱུཾ་ལས་རིན་པོ་ཆེ་ལས་གྲུབ་པའི་བུམ་པ་ཡངས་
ཤིང་རྒྱ་ཆེ་བ། ནང་དུ་ཡིད་བཞིན་གྱི་ནོར་བུ་སོགས་རིན་པོ་ཆེ་དང་གོས་དར་ཟས་
སྣ་འབྲུ་སྣ་སྨན་སྣ་སོགས་ཡིད་དང་མཐུན་པའི་གཏེར་གྱི་དངོས་པོ་ཟད་མི་ཤེས་པས་
ཕྱུར་བུར་བཀང་བ་ལས་དགོས་འདོད་ཐམས་ཅད་ཆར་བཞིན་དུ་འབབ་པས་སེམས་
ཅན་ཐམས་ཅད་ཀྱི་རེ་བ་ཡོངས་སུ་སྐོང་བར་ནུས་པའི་གཏེར་ཆེན་པོའི་བུམ་པར་་་་་་
གྱུར། སྔགས་དྲུག་ཕྱག་རྒྱ་དྲུག་གིས་བྱིན་གྱིས་བརླབས། ཡེ་དྷརྨ་བརྒྱའམ་ཉེར་གཅིག་བཟླས་ཏེ། བདག་གི་
བསམ་པའི་སྟོབས་དང་ནི། །ཞེས་སོགས་ཀྱིས་བདེན་སྟོབས་བརྗོད། དེའི་ནང་དུ་བཾ་ལས་པདྨ་
དང་། ཨ་ལས་ཟླ་བའི་དཀྱིལ་འཁོར་གྱི་དབུས་སུ་ཏཱཾ་ཡིག་ལྗང་གུ་ལས་འོད་ཟེར་
འཕྲོས་འཕགས་པ་རྣམས་མཆོད་པས་མཉེས་པར་བྱས། སེམས་ཅན་ཐམས་ཅད་ཀྱི་
དབུལ་ཕོངས་ཀྱི་སྡུག་བསྔལ་ཐམས་ཅད་ཞི་བར་བྱས། ཚུར་འདུས་ཡོངས་སུ་གྱུར་པ་
ལས་བླ་མ་དང་དབྱེར་མེད་པའི་རྗེ་བཙུན་འཕགས་མ་སྒྲོལ་མ་ཞེས་པ་ནས་རིགས་བདག་གི་་
རྒྱས་འདེབས་ཀྱི་བར་གོང་ལྟར་བརྗོད། མཆོད་པ་བྱིན་གྱིས་བརླབས་ནས་འབུལ་བ་གོང་ལྟར་བྱ།
བསྟོད་པ་ནི། མཚན་དང་དཔེ་བྱད་ཡོངས་རྫོགས་སྣང་སྟོང་སྐུ། །ཟབ་རྒྱས་ཆོས་
ཕུང་ཀུན་འདོམས་གྲགས་སྟོང་གསུང༌། །མཁྱེན་བརྩེའི་གཏིང་མཐའ་དཔག་དཀའ་
གསལ་སྟོང་ཐུགས། །བཅོམ་ལྡན་རྗེ་བཙུན་སྒྲོལ་མར་ཕྱག་འཚལ་ལོ། །མར་གད་བྱེ་
342

བའི་རྡུལ་བརྩེགས་ལྷུན་པོ་ལ། །སྣ་ཚོགས་འཇའ་ཚོན་འོད་ཀྱིས་འཁྱུད་པ་ལྟར།
བལྟ་བས་མི་ངོམས་མཚན་དཔེ་གསལ་རྫོགས་སྐུ། །རིན་ཆེན་རྒྱན་གྱིས་སྤྲས་ལ་ཕྱག་
འཚལ་ལོ། །མཛེས་སྡུག་སྤྲིན་སྔོན་འཁྲིགས་པའི་གདེངས་ཀ་ནས། ། །དབྱར་སྐྱེས་རྔ་
གསང་དལ་གྱིས་བཞད་པ་བཞིན། ། རྣ་བའི་བདུད་རྩིར་གྱུར་པའི་གསུང་དབྱངས་
ཀྱིས། །ཟབ་གསང་ཆོས་འཁོར་བསྐོར་ལ་ཕྱག་འཚལ་ལོ། །མཐའ་གཏིང་དཔག་པར་
དཀའ་ཞིང་མི་མངོན་པ། །ཟབ་ཡངས་
་ཡངས་རིན་ཆེན་བྱེ་བའི་འབྱུང་གནས་བཞིན། །
དུས་གསུམ་ཤེས་བྱ་ཀུན་གཟིགས་ཡེ་ཤེས་དང༌། །བརྩེ་བ་གཏིང་མཐའ་བྲལ་ལ་ཕྱག་
འཚལ་ལོ། །དུས་གསུམ་ཕྱོགས་བཅུའི་བདེ་གཤེགས་མ་ལུས་པའི། །འཕྲིན་ལ
གཟུགས་རྗེ་བཙུན་སྒྲོལ་མ་ལ། །བདག་ཅག་དད་པའི་ཡིད་ཀྱིས་གསོལ་འདེབས་ན། །
འགྲོ་ལ་དགོས་འདོད་དངོས་གྲུབ་བསྩལ་དུ་གསོལ། །
་ལས་རང་
བཟླས་པ་ནི། མདུན་གྱི་རྗེ་བཙུན་མའི་ཐུགས་ཀའི་ཏཱཾ་ཡིག་སྔགས་འཕྲེང་དང་
བཅས་པ་ལས་འོད་ཟེར་ལྕགས་ཀྱུ་ལྟ་བུ་འཕྲོས། འཇིག་རྟེན་ཁམས་ཀྱི་མི་ནོར་ཟས་
གསུམ་སོགས་མཁོ་རྒུའི་དངོས་པོ་ཐམས་ཅད་དང་འཇིག་རྟེན་དང་འཇིག་རྟེན་ལས་
འདས་པའི་དངོས་གྲུབ་མ་ལུས་པ་བཀྲ་ཤིས་པའི་རྟགས་རྫས་རྒྱལ་སྲིད་སྣ་བདུན་རྡོ་་
རྗེ་གཡུང་དྲུང་། འོད་ཀྱི་ཐིག་ལེ་ལ་སོགས་པའི་རྣམ་པ་རྡོ་ཁབ་ལེན་གྱིས་ལྕགས་བྱེ་
འདྲེན་པ་བཞིན་རང་དབང་མེད་པར་བཀུག་སྟེ་གཏེར་རྫས་ལ་ཐིམ། དེ་དག་དང་
རྗེ་བཙུན་མའི་སྐུ་ལས་རིན་པོ་ཆེའི་ཆར་བབས་པས་རང་གི་གནས་ཁང་དང་བང་
མཛོད་དང་ཡུལ་ཁམས་རྣམས་ཀྱང་གང་བར་བསམ་ལ། ཏཱ་རེ་བརྒྱ་སྟོང་ཁྲི་འབུམ་ལ་སོགས་པ་
བཟླ། མཇུག་ཏུ་ཡིག་བརྒྱས་ལྷག་ཆད་བསྐང་ལ་མཆོད་བསྟོད་མདོར་བསྡུས་བྱ། ཐུན་ཕྱི་མ་རྣམས་ལ་བསངས་
སྦྱངས་དང་ས་བོན་ལས་བསྐྱེད་
་་པ་མི་དགོས་པས།
མདུན་གྱི་བུམ་པ་རིན་པོ་ཆེ་ལས་གྲུབ་པ་
ཡངས་ཤིང་རྒྱ་ཆེ་བ་དགོས་འདོད་ཐམས་ཅད་འབྱུང་བའི་ཡིད་བཞིན་གྱི་ནོར་བུའི་་་
གཏེར་ཆེན་པོས་ཡོངས་སུ་གང་བའི་དབུས་སུ་པདྨ་དང་ཟླ་བའི་དཀྱིལ་འཁོར་གྱི་་
སྟེང་དུ་བླ་མ་དང་དབྱེར་མེད་པའི་རྗེ་བཙུན་མ་འཕགས་མ་སྒྲོལ་མ་ཞེས་སོགས་གོང་ལྟར་་
343

འདོན། གཏོར་མ་ཨམྲྀ་ཏས་བསངས་སྭ་བྷཱ་ཝས་སྦྱངས། སྟོང་བའི་ངང་ལས་ཧཱུྃ་ལས་བྱུང་
བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ལས་གཏོར་མ་ལྷའི་ཞལ་་
ཟས། ཁ་དོག་དྲི་རོ་ནུས་པ་ཕུན་སུམ་ཚོགས་པ་ལས་འདོད་རྒུ་འབྱུང་བའི་བདུད་
རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ། མདུན་གྱི་རྗེ་བཙུན་མའི་ལྗགས་
འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་
ཨཱརྱ་ཏཱ་རེ་ས་པ་རི་ཝཱ་ར་ཨི་དཾ་པ་ལིཾ་ཏ་ཁ་ཁ་ཁཱ་ཧི་ཁཱ་ཧི།
འབུལ། མཆོད་བསྟོད་གོང་བཞིན་བྱ།
ལན་གསུམ་མམ་བདུན་གྱིས་
འདོད་གསོལ་ནི། ཕྱོགས་བཅུའི་རྣམ་འདྲེན་རྒྱལ་བ་རྒྱ་མཚོ་ཡི། །བྱ་གྲུབ་ཡེ་ཤེས་
རང་གཟུགས་རྗེ་བཙུན་མ། །འགྲོ་ཀུན་སྲིད་ཞིའི་འཇིགས་ལས་སྒྲོལ་བའི་སྐྱབས། །
འཕགས་མ་ཐུགས་རྗེའི་གཏེར་ཁྱོད་ཡུད་ཙམ་དགོངས།
།རྒྱལ་བསྟན་བཤད་སྒྲུབ་
།འགྲོ་
སྲོལ་བཟང་རིམ་གྱིས་ནུབ། །བསྟན་འཛིན་ཕལ་ཆེར་དག་པའི་ཞིང་དུ་བྱོན།
བའི་བདེ་སྐྱིད་ཉམས་ལ་ཕྱོགས་པའི་ཚེ། །རྗེ་བཙུན་འཕགས་མ་ཁྱོད་མིན་སུ་ལ་རེ། །
ཁྱད་པར་སྣོད་ཀྱི་འཇིག་རྟེན་གཡང་བཅུད་ཉམས། །བཅུད་ཀྱི་སེམས་ཅན་ནད་མུག་
འཁྲུགས་པས་གཟིར། །བཀྲ་ཤིས་བདེ་སྐྱིད་རིམ་བཞིན་འགྲིབ་དུས་འདིར། །འཕྲིན་
ལས་བདག་ཉིད་ཁྱོད་མིན་སུ་ཡིས་སྐྱོབས། །བདག་ཅག་རིང་ནས་གདུང་ཤུགས་དྲག་
པོ་ཡིས། །འཕགས་མའི་སྐུ་བསྒོམས་རྟག་ཏུ་བསྙེན་ཅིང་བསྒྲུབས། །རྩེ་གཅིག་ཡིད་
ཀྱིས་གསོལ་བ་མང་བཏབ་ཀྱང༌། །ད་དུང་རྗེས་སུ་མི་འཛིན་འདི་ཅི་ཞིག །དེས་ན་
ཐུགས་རྗེ་ཆེན་པོས་ཉེར་དགོངས་ནས། །བྱང་ཆུབ་བར་དུ་བདག་གི་མགོན་མཛད་
དེ། །སྲིད་དང་ཞི་བའི་འཇིགས་ལས་མྱུར་བསྐྱབ་ནས། །ལུང་རྟོགས་ཡོན་ཏན་
འཕེལ་བར་མཛད་དུ་གསོལ། །གནས་སྐབས་དམ་ཆོས་སྒྲུབ་ལ་བར་གཅོད་པ། །མི་
དང་མི་མིན་ཆོ་འཕྲུལ་ཀུན་ཞི་ཞིང་། །ཚེ་དང་བསོད་ནམས་སྙན་གྲགས་རླུང་རྟ་
དང་། །དཔལ་འབྱོར་ལེགས་ཚོགས་མ་ལུས་རྒྱས་པར་མཛོད། །ལས་ངན་འཐོར་
རླུང་དྲག་པོ་གཡོ་བ་ཡིས། །བསོད་ནམས་དཔལ་འབྱོར་སྤྲིན་ཕུང་མཐར་བསྐྲད་
344

ནས། །དབུལ་ཕོངས་ཐན་ཆེན་གྱིས་གདུངས་འགྲོ་རྣམས་ལ། །འདོད་རྒུའི་དངོས་པོ་
ཆར་བཞིན་འབབ་པར་མཛོད། །མདོར་ན་ཚེ་རབས་ཕྲེང་བ་ཐམས་ཅད་དུ། །དུས་
གསུམ་སངས་རྒྱས་ཀུན་འདུས་རྗེ་བཙུན་མའི། །ཐུགས་རྗེའི་ལྕགས་ཀྱུས་འབྲལ་མེད་
རྗེས་བཟུང་སྟེ། །མཁའ་མཉམ་འགྲོ་བའི་མགོན་དུ་བདག་གྱུར་ཅིག །ཅེས་བརྗོད།
འདི་དང་འབྲེལ་བའི་གཡང་འབོད་བྱེད་བར་འདོད་ན་གཞན་ནས་འབྱུང་བ་བཞིན་མཚམས་འདིར་བྱས་
ཆོག་གོ །དེ་ལྟར་ཞག་གྲངས་དུ་མར་ལེགས་པར་བསྒྲུབས་ཏེ། ཐུན་ཐ་མའི་མཐར་ཡིག་བརྒྱ་བཟོད་གསོལ། རྟེན་
ལ་བརྟན་བཞུགས། བསྔོ་སྨོན་ཤིས་བརྗོད་སོགས་སྤྱི་ལྟར་བྱའོ། །དེ་ལྟར་དད་གུས་རྣམ་པར་དག་པའི་སྒོ་ནས་
བསྙེན་སྒྲུབ་ཚུལ་བཞིན་དུ་བྱས་པས་རང་དང་གཞན་གྱི་གནས་སྐབས་དང་།
མཐར་ཐུག་གི་དོན་ཐམས་ཅད་
བདེ་བླག་ཏུ་འགྲུབ་པར་འགྱུར་ཏེ། འཇམ་དཔལ་གཤིན་རྗེ་གཤེད་ཀྱི་རྒྱུད་ལས། དད་པ་བརྟན་པོས་བསྒྲུབ་པ ་
ན། །ནམ་མཁའ་མེད་པར་གྱུར་ན་ཡང༌། །སྔགས་ཀྱི་དངོས་གྲུབ་མེད་མི་སྲིད། །ཅེས་གསུངས་པ་ལྟར་རོ། །
འདིར་འབད་དགེ་བས་ཚེ་རབས་ཐམས་ཅད་དུ། །བླ་མ་རྗེ་བཙུན་སྒྲོལ་མས་རྗེས་
བཟུང་སྟེ། །དཔལ་འབྱོར་ནམ་མཁའ་མཛོད་ལ་དབང་ཐོབ་ནས། །སེམས་ཅན་ཀུན་
གྱི་རེ་བ་སྐོང་གྱུར་ཅིག ཅེས་རྗེ་བཙུན་འཕགས་མ་སྒྲོལ་མ་ལ་བརྟེན་ནས་གཏེར་སྒྲུབ་བྱ་ཚུལ་དངོས་
གྲུབ་གྲུ་ཆར་གཡོ་བའི་སྤྲིན་ཕུང་ཞེས་བྱ་བ་འདི་ནི་དད་གུས་ཕུན་སུམ་ཚོགས་པའི་ས